Monetra Oulu Oy
2454638-2
Nuottasaarentie 5
Oulu
90400
Heidi Ojamaa
hankintapalvelut_noreply@monetra.fi
https://www.monetra.fi
https://tarjouspalvelu.fi/monetra?id=395356&tpk=33492c21-9149-4e21-acfc-f056becd746d
https://tarjouspalvelu.fi/monetra?id=395356&tpk=33492c21-9149-4e21-acfc-f056becd746d
Tulkkaus- ja käännöspalvelut Monetra Oulu Oy Tulkkipalvelu
Monetra E4/2022
Monetra Oulu Oy Tulkkipalvelu (jäljempänä myös "Tilaaja" ja "Hankintayksikkö") perustaa dynaamisen hankintajärjestelmän Tulkkaus- ja käännöspalveluista. Hankinnasta kiinnostuneita ehdokkaita pyydetään jättämään osallistumishakemus Tarjouspalvelu.fi- portaalissa tämän osallistumispyynnön ja sen liitteiden mukaisesti.
Hankintajärjestelmä on jaettu kolmeen (3) osa-alueeseen:
1. Puhuttujen kielten tulkkaus
2. Kuulo- ja kuulonäkövammaisten tulkkaus
3. Käännöspalvelut
Ehdokas voi jättää hakemuksen yhteen tai useampaan osa-alueeseen koko dynaamisen hankintajärjestelmän voimassaoloajan. Hakemukset/osa-alue voi jättää myös eriaikaisesti.
HANKINTAAN LIITTYVIÄ KÄSITTEITÄ:
Dynaaminen hankintajärjestelmä (DPS) = Sähköinen hankintamenettely, jossa hankinnat kilpailutetaan järjestelmään hyväksyttyjen toimittajien kesken.
Tilaaja, hankintayksikkö = Monetra Oulu Oy Tulkkipalvelu.
Ehdokas = Osallistumishakemuksen jättävä toimittaja: yrittäjä, yritys.
Osallistumishakemus = Hakemus, jolla toimittaja hakeutuu dynaamiseen hankintajärjestelmään.
Osallistumispyyntö = Tämä asiakirja liitteineen, johon vastaamalla ehdokas voi jättää osallistumishakemuksensa.
Tarjouspyyntö = DPS:n sisällä tehtävän kilpailutuksen asiakirja liitteineen, jonka Monetra Tulkkipalvelu lähettää hankintajärjestelmään hyväksytyille toimittajille. Tarjouspyynnöt lähetetään perustamisvaiheen jälkeen.
Tarjoaja = Hankintajärjestelmään hyväksytty ehdokas, joka jättää tarjouksen vastaamalla DPS:n sisäiseen tarjouspyyntöön.
Toimittaja, Palveluntuottaja = DPS:n sisäisen kilpailutuksen kautta valituksi tullut tarjoaja, jonka kanssa solmitaan hankintasopimus palvelun tuottamisesta.
HANKINTAMENETTELYN ALUSTAVA AIKATAULU:
Hankintayksikkö:
- varaa DPS:n perustamisvaiheessa 19.9.2022 klo 9.00 mennessä saapuneiden osallistumishakemusten käsittelyyn arviolta 15 työpäivää. Mikäli esimerkiksi rikosrekisteriotteiden toimittaminen viivästyy ehdokkaasta riippumattomasta syystä, osallistumishakemuksen käsittelyyn käytettävä aika lasketaan ajankohdasta (pvm), jolloin hankintayksikkö on vastaanottanut pyydetyt asiakirjat.
- pyrkii lähettämään ensimmäiset DPS:n sisäiset tarjouspyynnöt osa-alueittain (puhuttujen kielten tulkkaus, kuulo- ja kuulonäkövammaisten tulkkaus, käännöspalvelu) hankinnan perustamisvaiheen jälkeen arviolta viikoilla 41-44/2022 DPS:ään hyväksytyille tarjoajille. Mikäli ehdokas haluaa olla mukana DPS:n ensimmäisessä sisäisessä tarjouspyyntökilpailussa, osallistumishakemus tulee jättää DPS:n perustamisvaiheen aikana.
- lähettää DPS:n osa-alueisiin hyväksytyille toimittajille tarjouspyynnöt osa-alueittain arviolta kerran vuodessa siten, että hankintasopimukset solmitaan alustavasti yhden (1) vuoden sopimuskaudeksi.
OSALLISTUMISPYYNTÖÖN LIITTYVÄT KYSYMYKSET
Ehdokkailla on mahdollisuus esittää osallistumispyyntöön liittyviä kysymyksiä Tarjouspalvelu.fi-portaalissa koko DPS:n voimassaolon ajan. DPS:n perustamisvaiheessa kysymykset pyydetään kuitenkin esittämään 29.8.2022 mennessä, jotta niihin ehditään vastaamaan perustamisvaiheen aikana. Kysymykset tulee esittää suomen kielellä. Hankintayksikkö pyrkii vastaamaan kysymyksiin mahdollisimman pian niiden saapumisen jälkeen Tarjouspalvelu.fi-portaalissa. Kysymykset käsitellään nimettöminä, kysyjän nimeä tai muita kysyjää koskevia tietoja ei ilmoiteta kysymysten ja vastausten yhteydessä. Ehdokkaan tulee huomioida hankintayksikön antamat vastaukset osallistumishakemusta jättäessään.
MUUT HUOMIOITAVAT ASIAT:
Mikäli DPS:n voimassa ollessa tulee tilanteita, joissa jonkin kielen hankintatarve kasvaa voimakkaasti äkillisesti ja yllättäen, hankintayksikkö pidättää oikeuden tehdä DPS:n sisäisiä lisähankintoja, joissa tulkeille ja kääntäjille asetetut vähimmäisvaatimukset voivat poiketa osallistumispyynnössä ilmoitetuista vähimmäisvaatimuksista.
Puhuttujen kielten tulkkaus
1
Osa-alueessa 1. pyydämme ehdokkaita jättämään osallistumishakemuksen puhuttujen kielten tulkkauspalveluun ennakkoon varattavana tulkkauksena.
Ennakkoon varattava tulkkauspalvelu sisältää läsnäolo- ja etätulkkauksen (puhelin- ja videotulkkaus). Etätulkkaukseen sisältyy myös viestinvälityspalvelu eli ilmoitustulkkaus.
Ennalta varattavan tulkkauksen lisäksi tarjoaja voi valinnaisena palveluna toimittaa pikatulkkausta (Blitz Salamatulkkaussovelluksessa) sekä päivystystulkkausta (tulkkaus virka-ajan ulkopuolella). Pikatulkkauksen teknologian toimittaa Monetra Tulkkauspalvelu.
Maantieteellisesti tulkkauspalvelua tuotetaan osallistumispyynnön jättöhetkellä pääasiassa Pohjois-Suomen, Keski-Suomen, Pohjois-Savon, Pirkanmaan ja Varsinais-Suomen alueilla. Toiminta-alueeseen voi kuitenkin tulla muutoksia Monetra Oulu Oy:n asiakkaiden mahdollisten organisaatiomuutosten sekä uusien omistaja-asiakkaiden johdosta.
KIELIRYHMÄT
Osa-alue on jaettu kuuteen (6) kieliryhmään. Ehdokas ilmoittaa alustavasti osallistumishakemuksessaan kieliryhmän/kieliryhmät, joihin tarjoaa tulkkauspalvelua.
Ryhmä 1. Kielet: albania, arabia, dari, englanti, persia, somali, kurdi/sorani, swahili, tigrinja, venäjä
Ryhmä 2. Kielet: kinjaruanda, kurdi/badini, kurdi/kurmandzi (Syyrian), mandariinikiina, ranska, thai, turkki, vietnam
Ryhmä 3. Kielet: bosnia, bulgaria, burma, espanja, karen, pastu, puola
Ryhmä 4. Kielet: amhara, bengali, hazara, italia, japani, kayah, khmer, kinjamulenge, kreikka, latvia, liettua, nepali, portugali, romania, ruotsi, saksa, unkari, urdu, viro
Ryhmä 5. Kielet: ukraina
Ryhmä 6. Kielet: muut kielet, esimerkiksi oromo, indonesia, turkmeeni, punjabi, serbokroatia, hindi, tšekki, tamili, kurdi/kurmanzdi (Turkki), mandinka, hollanti, uzbekki, serbia, tagalog, korea, mon, heprea, kirundi, norja, moldavia, azeri, makedonia, aramea, kroatia, slovakki tai ehdokkaan ilmoittamaa muu kuin edellä mainittu esimerkkikieli.
Hankinnan ulkopuolelle jätetään kielet, joiden tulkkaustarve on vähäinen.
Ehdokas/tarjoaja voi tarjota myös muuta tulkkauskieltä kuin osallistumis- ja tarjouspyynnössä mainittua kieltä.
EHDOKASTA KOSKEVAT SOVELTUVUUS- JA VÄHIMMÄISVAATIMUKSET
Ehdokasta koskevat soveltuvuusvaatimukset on esitetty osallistumispyynnön kohdassa "Muut ehdot" ja vähimmäisvaatimukset osallistumispyynnön liitteessä 1. "Tulkkikohtaiset vähimmäisvaatimukset, puhutut kielet".
Soveltuvuus- ja vähimmäisvaatimusten täyttäminen on edellytys dynaamiseen hankintajärjestelmään hyväksytyksi tulemiselle.
120
Monetra Oulu Oy Tulkkipalvelu voi pidentää tai lyhentää dynaamisen hankintajärjestelmän kestoa julkaisemalla uuden hankintailmoituksen.
Tilaaja pidättää oikeuden kilpailuttaa hankintajärjestelmän sisäisillä kilpailutuksilla tarpeen mukaan:
- hankinta-asiakirjoissa mainittuja kieliä
- uusia, hankinta-asiakirjoissa mainitsemattomia kieliä
Kuulo- ja kuulonäkövammaisten tulkkaus
2
Osa-alueessa 2. pyydämme jättämään osallistumishakemuksen kuulo- ja kuulonäkövammaisten tulkkaus ja kirjoitustulkkauspalveluihin.
Osa-alue on jaettu neljään tulkkausryhmään:
Ryhmä 1 Kuulovammaisten tulkkaus
- sisältää suomalaisen viittomakielen ja viitotun puheen tulkkauksen sekä muut mahdolliset kuulovammaisten tulkkaus- ja kommunikaatiomenetelmät, pois lukien kirjoitustulkkaus.
Ryhmä 2. Kuulonäkövammaisten tulkkaus
- sisältää taktiiliviittomisen, viittomisen rajattuun näkökenttään, puheentoiston, opastuksen ja kuvailun sekä muut mahdolliset kuulonäkövammaisten tulkkaus- ja kommunikaatiomenetelmät, pois lukien kirjoitustulkkaus.
Ryhmä 3. Kirjoitustulkkaus kuulovammaisille
Ryhmä 4. Kirjoitustulkkaus kuulonäkövammaisille
- sisältää lisäksi opastuksen ja kuvailun.
Palvelua tuotetaan tarkoituksenmukaisimmalla saatavilla olevalla tavalla, joko läsnä- tai etätulkkauksena.
Tarjoaja voi valinnaisena palveluna toimittaa päivystystulkkausta (tulkkaus virka-ajan ulkopuolella).
Maantieteellisesti tulkkauspalvelua tuotetaan osallistumispyynnön jättöhetkellä pääasiassa Pohjois-Suomen, Keski-Suomen ja Pohjois-Savon alueella. Palvelua varaudutaan dynaamisen hankintajärjestelmän voimassaolon aikana tuottamaan myös Pirkanmaan ja Varsinais-Suomen alueilla.
Toiminta-alueeseen voi tulla muutoksia Monetra Oulu Oy:n asiakkaiden mahdollisten organisaatiomuutosten sekä uusien omistaja-asiakkaiden johdosta.
EHDOKASTA KOSKEVAT SOVELTUVUUS- JA VÄHIMMÄISVAATIMUKSET
Ehdokasta koskevat soveltuvuusvaatimukset on esitetty osallistumispyynnön kohdassa "Muut ehdot" ja vähimmäisvaatimukset osallistumispyynnön liitteessä 2.  "Tulkkikohtaiset vähimmäisvaatimukset, kuulo- ja kuulonäkövammaisten tulkkaus".
Soveltuvuus- ja vähimmäisvaatimusten täyttäminen on edellytys dynaamiseen hankintajärjestelmään hyväksytyksi tulemiselle.
120
Monetra Oulu Oy Tulkkipalvelu voi pidentää tai lyhentää dynaamisen hankintajärjestelmän kestoa julkaisemalla uuden hankintailmoituksen.
Tilaaja pidättää oikeuden kilpailuttaa dynaamisen hankintajärjestelmän sisäisillä kilpailutuksilla lisähankintoja tarpeensa mukaan.
Käännöspalvelut
3
Osa-alueessa 3. pyydämme jättämään osallistumishakemuksen käännöspalveluiden tuottamiseen.
Osa-alue on jaettu neljään kieliryhmään:
Ryhmä 1. Kielet suomen kielen lisäksi: arabia, englanti, persia, ruotsi, venäjä.
Ryhmä 2. Kielet suomen kielen lisäksi: albania, dari, espanja, japani, mandariinikiina, portugali, puola, ranska, saksa, somali, kurdi/sorani, swahili, thai, turkki, vietnam, viro.
Ryhmä 3. Kielet suomen kielen lisäksi: kurdi/badini, bengali, bosnia, bulgaria, burma, hollanti, indonesia, italia, kinjaruanda, kreikka, kurdi/kurmandzi, latvia, liettua, norja, pastu, pohjoissaame, romania, tigrinja, ukraina, urdu.
Ryhmä 4. Muut kielet. Käännöskieli voi olla muu kuin suomen kieli tai kieli/kielipari, jota ei ole osallistumispyynnön osa-alueessa 3 mainittu. Esimerkiksi englanti-arabia tai makedonia-suomi.
Dynaamisen hankintajärjestelmän sisäisissä kilpailutuksissa on mahdollisuus tarjota käännöspalvelua myös muilla kielipareilla kuin osallistumispyynnössä luetelluilla kielipareilla. Tarjoaja ilmoittaa lopulliset kieliparit dynaamisen hankintajärjestelmän sisäisessä tarjouksessaan.
Hankinnan ulkopuolelle jätetään kielet, joiden käännöstarve on vähäinen.
Käännöspalveluissa ei ole määritelty maantieteellistä toiminta-aluetta.
EHDOKASTA KOSKEVAT SOVELTUVUUS- JA VÄHIMMÄISVAATIMUKSET
Ehdokasta koskevat soveltuvuusvaatimukset on esitetty osallistumispyynnön
kohdassa "Muut ehdot" ja vähimmäisvaatimukset osallistumispyynnön liitteessä 3.
"Kääntäjäkohtaiset vähimmäisvaatimukset, käännöspalvelut".
Soveltuvuus- ja vähimmäisvaatimusten täyttäminen on edellytys dynaamiseen
hankintajärjestelmään hyväksytyksi tulemiselle.
120
Monetra Oulu Oy Tulkkipalvelu voi pidentää tai lyhentää dynaamisen hankintajärjestelmän kestoa julkaisemalla uuden hankintailmoituksen.
Tilaaja pidättää oikeuden kilpailuttaa hankintajärjestelmän sisäisillä kilpailutuksilla tarpeen mukaan:
- hankinta-asiakirjoissa mainittuja kieliä
- uusia, hankinta-asiakirjoissa mainitsemattomia kieliä.
2032-08-12
15:51
Tarjoajaa vaaditaan hyväksymään sähköinen itselaskutus. Itselaskutuksessa Monetra Oulu Oy Tulkkipalvelu laatii laskun toimittajan puolesta.
Tarkemmat laskutusta koskevat ehdot esitetään dynaamisen hankintajärjestelmän sisäisten kilpailutusten tarjouspyyntöasiakirjoissa.
Markkinaoikeus
Sörnäistenkatu 1
Helsinki
00580
+358 295643300
markkinaoikeus@oikeus.fi
http://www.oikeus.fi/markkinaoikeus
2022-08-12